Хауърд Лъвкрафт
Хауърд Филипс Лъвкрафт () е американски писател на ужаси и фантастика.

Биография 
Хауърд Филипс Лъвкрафт е роден в Провидънс и живее там през почти целия си живот. Той започва да пише още на седем години. В училище има влечение към науката и издава ръкописни списания на тема природни науки. Лъвкрафт не постъпва в университет, поради проблеми със здравето. Първата му публикация е разказът „Алхимик“.

Писател, критик и есеист, определян като най-значимия американски „свръхестественик“ след Едгар Алън По, Хауърд Филипс Лъвкрафт е едно от големите имена в литературата на ужаса през ХХ век. Освен в художественото си творчество, идеите си за литературния ужас Лъвкрафт оповестява в богатата си кореспонденция с писатели-съмишленици и най-вече в есето „Свръхестественият ужас в литературата“ – пространна и богата на идеи разработка, публикувана през 1927 година. Тук Лъвкрафт аргументира понятието „космически страх“ (cosmic fear) и разкрива ролята му в литературата. В основата на идеята за „космическия страх“ авторът поставя представата за необятността и непознаваемостта на света, носеща импулсите на архетипния страх от величието на космическия цикъл: 

Експлоатирането на похватите и стилистиката на сензационното (обстоятелство, характеризиращо го като типичен за епохата си автор), съчетано с основано на богат философски пласт литературно „митотворчество“, са характерологичните черти на почерка на Лъвкрафт. Идеята за космическия страх е извор на смисъла в творбите му от така наречения „Ктхулу цикъл“ – най-известният и значителен в художествено отношение дял от творчеството на писателя. В разкази и новели като „Дагон“ (1919), „Плъхове в стените“ (1924), „Кошмарът в Дънуич“ (1929), „Шепнещият в тъмнината“ (1931), „Обитателят на мрака“ (1936), „Сянка над Инсмут“ (1936), „Из планините на безумието“ (1936) и особено “Зовът на Ктхулу“ (1927) Лъвкрафт съгражда цялостен художествен модел, съставен от единосъщни теми, топоси, образи, герои, и подчинен на основополагащата идея за надвисналите над човешките селения злонамерени сили, дошли в древни времена от дълбините на Вселената. Според Лъвкрафт човекът е просто мимолетен обитател на един необятен и неопознат свят – отвъд булото на спокойствие и самоувереност, обвило човешкото съзнание, се крие познанието за ужасяващата и неизмерима мощ на космическия цикъл. Героят-разказвач в „Зовът на Ктхулу“ твърди:

Библиография 
Критиците разделят (макар и условно) творчеството на Лъвкрафт в областта на фантастиката и ужаса на три цикъла (категории):
 Страховити истории () – обхващат периода 1905 – 1920 г.
 Цикъл на сънищата () – обхващат периода 1920 – 1927 г.
 Митове за Ктхулу () – обхващат периода 1925 – 1935 г.

Разкази, повести и романи

Творби, написани в съавторство

Творби, довършени от Огъст Дърлет след смъртта на Х.Ф. Лъвкрафт

Поезия 
 „Гъби от Югот“ (Fungi from Yuggoth)
 „Древна следа“ (The Ancient Track)

Други 
 Свръхестественният ужас в литературата (Supernatural Horror in Literature) – ноември 1925 – май 1927

Компютърни игри, вдъхновени от творчеството на Лъвкрафт 
 Call of Cthulhu: Dark Corners of the Earth
 The New Adventures of Sherlock Holmes: The Awakened
 Alone in the Dark
 Quake
 Amnesia: The Dark Descent
 Moons of Madness
 The Sinking City

Филми 
Базирани по мотиви или част от творби на Лъвкрафт:
 Дагон (Dagon)
 Некрономикон (H.P. Lovecraft's Necronomicon)
 Злите мъртви (Evil Dead)
 В бездната на лудостта (In the Mouth of Madness)
 Сънища в къщата на вещиците (H.P. Lovecraft’s Dreams in the Witch-House)

Бележки

Външни препратки 
 
 Петте най-добри разказа на Х. Ф. Лъвкрафт 
 Кой е бащата на космическия страх?
 The H. P. Lovecraft Archive
 The H.P. Lovecraft Film Festival
 The H.P. Lovecraft Collection on DVD
 Запретная Книга – руски фен-сайт
 Статия за Лъвкрафт и творбите му в Starlighter.info 
 Руски текст на Некрономикон 
 

 
Американски романисти
Американски социалисти
Американски атеисти
Починали в Провидънс
Родени в Провидънс